تورکیه پرزیدنتی رجب طیب اردوغان، ایسلام ایله ترورون بیر یئره گله بیلمیه‌جگینی سؤیله‌دی.
پرزیدنت اردوغان، رسمی گؤروشمهلرده اولماق اوچون آنکارایا گلن آلمانیا باش ناظیری آنگلا مرکل‌ین پرزیدنت کوللیه‌سینده قبول ائتدی.
رجب طیب اردوغان، قبول سونرا تشکیل ائدیلن اورتاق مطبوعات کونفرانسیندا مرکل‌ین ایستیفاده ائتدیغی ایسلامیست ترور سؤزونه اعتراض گؤستره‌رک،
"خصوصیله بیر شئیی وورغولاماق لازیم‌دیر. خالقیم بو موضوعونو سهو آنلامیش اولا بیلر. بیر ایسلامیست ترور ایفاده‌سی کی بونو بآلمان باشباخانان آنلاتدیم.ترور تشکیلاتی داعشدن اؤتورو قالخیب ایسلامیست ترور ایفاده‌سینی ایشلدیرسک بو بیز مسلمان‌لار اوچون کدرلی اولور. چونکی ایسلام ایله ترور بیر آرایا گله بیلمز. ایسلام'ین سؤز معناسی باریشدیر. بونو لطفاً قوللانمایالیم. چونکی ایستیفاده ائدیلدیگی مدتجه بیز بونون قارشی‌سیندا دایانماق مجبوریتیندییک، سس‌سیز قالساق بو قبول اولار. من مسلمان بیر پرزیدنت اولا‌راق بونو اصلا قبول ائده بیلمرم. حال-حاضیردا دونیادا ترور تشکیلاتی داعشه قارشی بیزیم وئردیگیمیز موباریزه‌نی وئرن ایکینجی بیر اؤلکه یوخدور. هر کس ایشین سؤزون‌ده اما بیز، بو موباریزه‌ده قرارلیلیغیمیزی داوام ائتدیریریک، داوام ائتدیرجگیک. " ایفاده‌لرینی ایستیفاده ائتدی.
پرزیدنت، آلمانیانین، فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین 15 ژوئیه‌ده کودتا گیریشیمینه یؤنلیک سوروشدورما چرچیوه‌سینده قایتاریلماسی طلب‌لرینه قارشی گؤستردیگی رفتاری دا تنقید ائتدی.
"بیز عینی زاماندا ناتو-دا برابریک، ایکی دوست، موتتفیق اؤلکییک. سری قرارلار آلیب بیر آن اوّل نتیجه‌یه چاتساق مقصده اویغون اولار. پ.ک.ک نیسه، پ.ی.د نیسه، ی.پ.گ نیسه فتح الله‌چی ترور تشکیلاتی اودور." دئدی.
آلمانیا باش ناظیری مرکل ده آچیقلاماسیندا، خائین کودتا گیریشیمین‌دن سونرا تورکیه‌نی ایلک دفعه زیارت ائتدیگینی ایفاده ائده‌رک، ترورلا موباریزه‌ده، ایکی اؤلکه‌نین یاخین امکداش‌لیق ایچینده اولماسی لازیم اولدوغونو سؤیله‌دی.
مرکل، سوریه و عراق‌داکی اینکیشاف‌لارلا علاقه‌دار اولا‌راق دا، موضوعنون اولوسلار آراسی سویه‌ده مسئولیت طلب ائتدیگینی قید ائده‌رک،
"ایکی طرفین ده اهمیت وئردیگی سوریه و عراقا توخوندوق. محاجیر موضوعسو هر ایکی طرف اوچون ده اهمیت‌لی. تورکیه، قاچقین‌لار اوچون فوق ا‌لعاده بیر تلاش ائدیر، بو باره‌ده آوروپا بیرلیگی‌نین وعد ائتدیگی مالی دستگی‌نین آخماسی لازیم‌دیر" دئدی.
آلمانیا باش ناظیری مرکل، 15 ژوئیه‌ده بومبا‌لانان تورکیه بؤیوک میللت مجلیسینی ده زیارت ائتدی.
